stanford-oval/wikipedia huggingface dataset:
กฤษณา ไกรสินธุ์
ประวัติ > งานในทวีปแอฟริกา [2545 - ปัจจุบัน]

ภายหลังกฤษณาลาออกจากสถาบันวิจัยและพัฒนาองค์การเภสัชกรรมแล้วนั้น เธอได้เดินทางไปยังประเทศคองโกโดยลำพัง เพื่อตั้งโรงงานเภสัชกรรมแห่งแรกที่นั่น ใช้ระยะเวลาในการก่อสร้าง 3 ปี และประสบความสำเร็จในการผลิตยาต้านเชื้อไวรัสเอดส์ชื่อ "Afrivir" อันมีส่วนผสมของตัวยาเหมือนยาในประเทศไทย ซึ่งผลิตขึ้นได้ครั้งแรกในทวีปแอฟริกา ในปี พ.ศ. 2548 หลังจากนั้นได้เดินทางไปช่วยเหลืองานทางเภสัชกรรม ณ ประเทศแทนซาเนีย โดยสามารถวิจัยและผลิตยา "Thai-Tanzunate" ในประเทศแทนซาเนียได้สำเร็จ อันเป็นยารักษาโรคมาลาเรีย ซึ่งเป็นโรคระบาดในทวีปแอฟริกา และเดินทางช่วยเหลือประเทศอื่นๆ ได้แก่ ประเทศอิริคเทอร์เรีย ประเทศเบนิน และประเทศไลบีเรีย
กฤษณาทำงานตามตารางงานของกระทรวงการต่างประเทศซึ่งไม่มีความแน่นอน ในวันหนึ่งๆ เธออาจพักแรม ณ ประเทศหนึ่งและทำงานในอีกประเทศหนึ่ง ผลงานการทำงานของเธอได้ตีพิมพ์ลงในหนังสือพิมพ์เยอรมันฉบับหนึ่ง ทำให้มีบุคคลสนใจในงานของเธอ และได้มีการนำไปสร้างภาพยนตร์เรื่อง อะไรต์ทีลีฟ - เอดส์เมดิเคชันออฟมิลเลียนส์ (อังกฤษ: A Right to Live - Aids Medication for Millions) ในปี พ.ศ. 2549 ซึ่งได้รับรางวัลเทศกาลภาพยนตร์นานาชาติเมืองคานส์กว่า 3 รางวัล รวมถึงการสร้างภาพยนตร์บรอดเวย์สหรัฐอเมริกาชื่อ คอกเทลล์ (อังกฤษ: Cocktail) ในเปิดแสดงในเดือนพฤษภาคม พ.ศ. 2550 นอกจากนี้เธอยังได้รับรางวัลนักวิทยาศาสตร์โลก (อังกฤษ: Global Scientist Award) จากมูลนิธิเลตเต็น ประเทศนอร์เวย์ ประจำปี พ.ศ. 2547  รางวัลบุคคลแห่งปีของเอเชียประจำปี พ.ศ. 2551 รางวัลบุคคลดีเด่นของชาติ สาขาพัฒนาสังคม โดยคณะกรรมการเอกลักษณ์ของชาติ สำนักนายกรัฐมนตรี และรางวัลแมกไซไซสาขาบริการสาธารณะประจำปี พ.ศ. 2552
กฤษณายังได้รับปริญญาบัตรดุษฎีบัณฑิตกิติตมาศักดิ์จากวิทยาลัย Mount Holyoke สหรัฐอเมริกา และเภสัชศาสตรดุษฎีบัณฑิตกิตติมศักดิ์จากมหาวิทยาลัยเชียงใหม่และมหาวิทยาลัยสตราห์ไคลด์ ได้รับรางวัลศิษย์เก่าดีเด่นของโรงเรียนราชินีประจำปี นักศึกษาเก่าดีเด่นมหาวิทยาลัยเชียงใหม่ ปัจจุบันกฤษณาดำรงตำแหน่งคณบดีคณะการแพทย์แผนตะวันออก มหาวิทยาลัยรังสิต และยังคงทำงานช่วยเหลือด้านเภสัชกรรมแก่ประเทศในแอฟริกา รวมทั้งเป็นที่ปรึกษาองค์กรช่วยเหลือด้านยาของเยอรมนี
ชีวิตส่วนตัว

กฤษณาเติบโตในครอบครัวซึ่งบิดาและมารดาทำงานในด้านสาธารณสุข ทำให้เธอได้รับแรงบันดาลใจและตัวอย่างจากบิดามารดา เมื่อจบการศึกษาในระดับมัธยมศึกษาแล้วนั้น เธอเข้าศึกษาต่อในคณะเภสัชศาสตร์ มหาวิทยาลัยเชียงใหม่ เมื่อจบการศึกษาเธอต้องการกลับไปทำงานในภูมิลำเนาบ้านเกิดจึงกลับไปเป็นอาจารย์ประจำภาควิชาเภสัชเคมี คณะเภสัชศาสตร์ มหาวิทยาลัยสงขลานครินทร์ ซึ่งขณะนั้น ศาสตร์ด้านเภสัชเคมีไม่ได้รับความสนใจจากประชาชนมากนัก
เธอกล่าวว่าเธอมีจุดอ่อนในเรื่องของเด็กๆ เมื่อเธอเห็นเด็กจะสงสารอยู่เสมอ เมื่อได้รับทราบข่าวการแพร่เชื้อเอดส์จากแม่สู่ลูก ทำให้เธอเกิดแรงบันดาลใจขึ้นในการพัฒนายาเอดส์ แม้จะประสบอุปสรรคขัดขวางทั้งจากในและนอกองค์กร อย่างไรก็ดี ในปี พ.ศ. 2538 เธอก็สามารถผลิตยาสามัญ "ยาเอดส์" ได้
เมื่อเธอเห็นว่าความช่วยเหลือเป็นไปได้ดีแล้วนั้น ในปี พ.ศ. 2542 เธอเกิดแรงบันดาลใจต้องการช่วยเหลือประชาชนในประเทศด้อยพัฒนา เมื่อองค์การอนามัยโลกทราบเจตนารมณ์ดังกล่าวของเธอ จึงเชิญให้กฤษณาร่วมดูงานในทวีปแอฟริกาเรื่องการถ่ายทอดเทคโนโลยียาไวรัสเอดส์ หลังจากนั้นเธอจึงลาออกจากตำแหน่งผู้อำนวยการสถาบันวิจัยและพัฒนาองค์การเภสัชกรรมเพื่อทำงานช่วยเหลือมนุษยชาติในทวีปแอฟริกาในปี พ.ศ. 2545
การทำงานในแอฟริกาเธอประสบปัญหามากมาย เธอถูกจี้ปล้นในระหว่างการเดินทางและถูกยิงระเบิดที่บ้านพักแต่ระเบิดนั้นพลาดเป้า ผลงานของเธอได้นำไปสร้างเป็นภาพยนตร์ในฝรั่งเศสและเยอรมนี การสร้างละครบรอดเวย์เรื่อง คอกเทลล์ ในสหรัฐอเมริกา และการสร้างละครเวที นางฟ้านิรนาม โดยคณะอักษรศาสตร์ จุฬาลงกรณ์มหาวิทยาลัย
ชีวิตครอบครัว กฤษณาไม่ได้สมรส อาศัยอยู่กับญาติในบางครั้งเพราะทำงานส่วนใหญ่ในทวีปแอฟริกา เธอกล่าวว่า "เราควรทำวันนี้ให้เหมือนกับวันสุดท้ายของชีวิต เพราะนั้นแปลว่าเราต้องทำทุกอย่างให้ดีที่สุด เพราะไม่มีวันพรุ่งนี้ให้แก้ตัวอีกต่อไปแล้ว"
งานเขียน

เภสัชกรยิปซี (2550) สำนักพิมพ์ลิปส์พับลิชชิง, กรุงเทพมหานคร.
เภสัชกรยิปซี 2 : ประเทศแทนซาเนีย (2552) สำนักพิมพ์ลิปส์พับลิชชิง, กรุงเทพมหานคร.
เภสัชกรยิปซี 3 : มนตราซาเฮล (2552)affarica ตะวันตก 4 ประเทศ อันได้แก่ เซเนกัล แกมเบีย บูร์กินาฟาโซ และมาลี, เชียงใหม่.
เภสัชกรยิปซี 4 : shining black star (2553) ประเทศเคนย่า, สำนักพิมพ์ postbook, กรุงเทพมหานคร.
เกียรติยศ > เครื่องราชอิสริยาภรณ์

พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2545 –  เหรียญจักรพรรดิมาลา (ร.จ.พ.)
เกียรติยศ > รางวัล

| ปีได้รับรางวัล | รางวัล |
| --- | --- |
พ.ศ. 2553: "รางวัลสตรีดีเด่นในเวที/เครือข่ายระดับสากล เนื่องในวันสตีสากลประจำปี 2553" สำนักงานกิจการสตรีและสถาบันครอบครัว กระทรวงการพัฒนาสังคมและความมั่นคงของมนุษย์ ประเทศไทย
พ.ศ. 2553: "รางวัลบุคคลคุณภาพแห่งปี 2010 สาขาวิทยาศาสตร์" มูลนิธิสภาวิทยาศาสตร์และเทคโนโลยีแห่งประเทศไทย กระทรวงวิทยาศาสตร์และเทคโนโลยี ประเทศไทย
พ.ศ. 2552: "รางวัลรามอน แมกไซไซ สาขาบริการสาธารณะ" มูลนิธิรางวัลรามอน แมกไซไซ ประเทศฟิลิปปินส์
พ.ศ. 2552: "เภสัชกรเกียรติยศ" สมาคมเภสัชกรโรงพยาบาลแห่งประเทศไทย
พ.ศ. 2552: "รางวัลพลเมืองดีเด่น" สถาบันสัญญา ธรรมศักดิ์ มหาวิทยาลัยธรรมศาสตร์ ประเทศไทย
พ.ศ. 2551: "รางวัลบุคคลดีเด่นของชาติ สาขาพัฒนาสังคม" โดยคณะกรรมการเอกลักษณ์ของชาติ สำนักนายกรัฐมนตรี
พ.ศ. 2551: "ชาวเอเชียแห่งปี 2008" นิตยสารรีเดอร์สไดเจสต์
พ.ศ. 2550: "Speaker for the Chancellor’s Distinguished Lectureship Series" (Louisiana State University’s premier lecture series), มหาวิทยาลัยหลุยส์เซียนาสเตจ สหรัฐอเมริกา
พ.ศ. 2548: "Reminders Day AIDS Award" (ReD Awards), เบอร์ลิน เยอรมนี
พ.ศ. 2547: "นักวิทยาศาสตร์โลก" The Letten Foundation, for outstanding scientific contribution in the field of HIV/AIDS, นอร์เวย์
พ.ศ. 2544: "เหรียญทองยูเรก้า" นิทรรศการนวัตกรรมโลกครั้งที่ 50, สถาบันวิจัยเทคโนโลยีใหม่ กรุงบรัสเซล เบลเยียม
แหล่งข้อมูลอื่น

เว็บไซต์หลัก เก็บถาวร 2009-04-13 ที่ เวย์แบ็กแมชชีน
Krisana Kraisintu ที่อินเทอร์เน็ตมูวีเดตาเบส
One Woman’s Quest To Fight AIDS  เก็บถาวร 2013-01-31 ที่ archive.today
เจาะชีวิตฉายา 'เภสัชกรยิปซี 'ดร.กฤษณา ไกรสินธุ์' 'บุคคลแห่งปีเอเชีย' นักสู้เอดส์ เก็บถาวร 2008-02-06 ที่ เวย์แบ็กแมชชีน
| ด ค กบุคคลและองค์กรของไทยที่ได้รับรางวัลรามอน แมกไซไซ |
| --- | --- |
บุคคล:  นิลวรรณ ปิ่นทอง  ป๋วย อึ๊งภากรณ์  ฝน แสงสิงห์แก้ว  หม่อมเจ้าสิทธิพร กฤดากร  ประยูร จรรยาวงษ์  กระแส ชนะวงศ์  พระจำรูญ ปานจันทร์  ประทีป อึ้งทรงธรรม ฮาตะ  ประเวศ วะสี  เฟื้อ หริพิทักษ์  ทองใบ ทองเปาด์  อารี วัลยะเสวี  สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  จำลอง ศรีเมือง  มีชัย วีระไวทยะ  อานันท์ ปันยารชุน  โสภณ สุภาพงษ์  ประยงค์ รณรงค์  จอน อึ๊งภากรณ์  กฤษณา ไกรสินธุ์  เทอดชัย ชีวะเกตุ  อังคณา นีละไพจิตร 
องค์กร:  โครงการหลวง  สถาบันเทคโนโลยีแห่งเอเชีย 
เรียงตามปีที่ได้รับรางวัล
วัดด่านเงิน

| วัดด่านเงิน |
| --- | --- |

ชื่อสามัญ: วัดด่านเงิน, วัดปากด่าน
ที่ตั้ง: ตำบลแปลงยาว อำเภอแปลงยาว จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระอธิการสำราญ อตตสาโร
 สถานีย่อยพระพุทธศาสนา
วัดด่านเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแปลงยาว อำเภอแปลงยาว จังหวัดฉะเชิงเทรา ที่ดินตั้งวัดมีเนื้อที่ 24 ไร่ 1 งาน 60 ตารางวา
วัดด่านเงินตั้งวัดเมื่อ พ.ศ. 2391 ได้รับพระราชทานวิสุงคามสีมาเมื่อ พ.ศ. 2504 ชาวบ้านเรียก วัดปากด่าน ตามชื่อเดิม ผู้สร้างวัดคือพ่อเฒ่าด้วงและแม่เฒ่านม ด้านการศึกษามีโรงเรียนพระปริยัติธรรมแนกธรรม เริ่มทำการสอนเมื่อ พ.ศ. 2478
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2497 เป็นอาคารคอนกรีต เสริมเหล็ก วิหารเป็นอาคารคอนกรีตเสริมเหล็ก สร้างเมื่อ พ.ศ. 2530 ศาลาการเปรียญ สร้างเมื่อ พ.ศ. 2519 เป็นอาคารคอนกรีตเสริมเหล็กทรงไทย หอสวดมนต์สร้างเมื่อ พ.ศ. 2492 เป็นอาคารไม้ กุฎิสงฆ์จำนวน 2 หลัง เป็นอาคารไม้ 1 หลัง และตึก 1 หลัง  ศาลาอเนกประสงค์สร้างเมื่อ พ.ศ. 2535 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง ศาลาพักร้อน 1 หลัง และหอระฆัง 4 องค์ ปูชนียวัตถุมีพระพุทธรูปประจำศาลาปริยัติธรรม 2 องค์ ประจำศาลาบำเพ็ญกุศล 2 องค์ ประจำวิหาร 1 องค์ และเจดีย์สถูปม้าทรงส่งสารของสมเด็จพระเจ้าตากสินมหาราช 1 องค์ อายุประมาณ 200 ปี
รายนามเจ้าอาวาส

พระอธิการโฉบ พ.ศ. 2415–2427
พระอธิการบุตร .พ.ศ 2427–2435
พระอธการแค พ.ศ 2435–2445
พระอธิการชัย พ.ศ. 2445–2453
พระอธิการต๊าด ฆงุครตน พ.ศ 2453–2515
พระอธืการฟ้อน วิจาโร พ.ศ. 2515–2520
พระอธิการแบน นนทิสาโร พ.ศ.2520–2522
พระอธิการสมนึก สุนนโท พ.ศ. 2522–2540
พระอธิการสำราญ อตตสาโร พ.ศ. 2540–
พระปลัดธนากฤต ธนปาโล ปัจจุบัน
ลักขณา วัธนวงส์ศิริ

| ลักขณา​ วัธนวงส์ศิริ |
| --- | --- |
ชื่อเกิด: ลักขณา วัธนวงส์ศิริ
ชื่ออื่น: ญะริชฎา วัธนวงส์ศิริ, ลักขณา จึงวิวัฒนวงศ์, ลักขณา วัธนวงส์ศิริ, ลักขณา อมิตรสูญ
เกิด: 5 เมษายน พ.ศ. 2526 (41 ปี) กรุงเทพมหานคร ประเทศไทย
คู่สมรส: กฤษณะ อมิตรสูญ (2561–2566; หย่า)
บุตร: 1 คน
อาชีพ: นางแบบ นักแสดง ยูทูบเบอร์
ปีที่แสดง: พ.ศ. 2544–ปัจจุบัน
ผลงานเด่น: ตาราวตี/นางดาว - ตำนานกระสือ (2545)  วิไล - โกยเถอะโยม (2549)  อะตอม - นัดกับนัด (2550–2558)  จรวย - สะใภ้จ้าว (2558)  อ้อย - ผู้หญิงคนนั้นชื่อบุญรอด (2558)  ลำเจียก - นาคี (2559)
ลักขณา วัธนวงส์ศิริ (เกิด 5 เมษายน พ.ศ. 2526) ชื่อเล่น อุ้ม เป็นนักแสดงและนางแบบชาวไทย
สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ และระดับปริญญาตรีจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ และระดับประกาศนียบัตร หลักสูตรผู้บริหารระดับสูง หรือ The ConneXt มหาวิทยาลัยหอการค้าไทย ลักขณาเป็นบุตรสาวคนโต มีน้องสาว 1 คน ชื่อว่า หรรษา จึงวิวัฒนวงศ์ หรือนิวเคลียร์ เป็นนักแสดงเช่นกันและเป็นอดีตนักร้องจากวง G20 และน้องชายอีก 1 คน ชื่อ ณัฐวัฒน์ จึงวิวัฒนวงศ์ หรือจูเนียร์ 
สมรสกับกฤษณะ อมิตรสูญ เมื่อ 20 กรกฎาคม 2561 และมีบุตร 2 คน ด.ญ. ภัควลัญชญ์ อมิตรสูญ ชื่อเล่น น้องดิสนีย์ เกิดเมื่อวันที่ 8 เมษายน พ.ศ. 2562 และการ์ตูน บุตรสาวบุญธรรมที่เกิดจากสามี ปัจจุบัน เธอและสามีของเธอ ได้เลิกรากันแล้ว
ผลงาน > ละครโทรทัศน์

| ปี | เรื่อง | บทบาท | ออกอากาศ |
| --- | --- | --- | --- |
| 2544 | หลงไฟ (ไม่ได้ออกอากาศ) | ก้านแก้ว | ไอทีวี |
| 2548 | กลิ่นแก้วตำหนักขาว | บัว | ช่อง 3 |
| 2548 | ราชินีหมอลำ | เจ๊โส | ช่อง 3 |
| 2548 | บาปรักทะเลฝัน | อรดี | ช่อง 3 |
| 2549 | เทใจรักนักวางแผน | คุณหญิง | ช่อง 3 |
| 2550 | หุบเขากินคน | ศิขรา | ช่อง 3 |
| 2553 | ปีศาจแสนกล | - | ช่อง 3 |
| 2553 | โรงแรมผี | แจ่ม | ช่อง 5 |
| 2553 | หัวใจพลอยโจร | ชมพู่ | ช่อง 5 |
| 2553 | 7 ประจัญบาน | บัวตอง | ช่อง 3 |
| 2553 | คุณชายติดหรู คุณหนูติดดิน | สายธาร | ช่อง 3 |
| 2553 | ไฟอมตะ | - | ช่อง 9 |
| 2554 | วนาลี | สุมาน | ช่อง 3 |
| 2555 | แม่แตงร่มใบ | สุนีย์ | ช่อง 3 |
| 2555 | นางสิงห์สะบัดช่อ | ลิ้นจี่ | ช่อง 5 |
| 2555 | ยอดรักนักสู้ | เพ็ญศรี | ช่อง 3 |
| 2555 | ลับ ลวง หลอน | ผีตานี | ช่อง 3 |
| 2556 | คุณชายปวรรุจ | สายสมร | ช่อง 3 |
| 2556 | ยัยบุญกับหมอทึ่ม | เริงฤดี | ช่อง 3 |
| 2556 | แสนซนค้นรัก | กระถิน / ตีย่าตีย่าแวนคร๊อฟ | ช่อง 3 |
| 2556 | อีสา- รวีช่วงโชติ  | หม่อมนิ่ม | ช่อง 5 |
| 2557 | คุ้มนางครวญ | เผื่อน | ช่อง 5 |
| 2557 | เสือ | ราชินีเสือสมิง (รับเชิญ) | ช่องวัน |
| 2558 | 2 รัก 2 วิญญาณ | ชนิดา (อดีต) / อ๋อมแอ๋ม (ปัจจุบัน) | ช่องวัน |
| 2558 | สะใภ้จ้าว | จรวย วุฒิวงศ์ ณ อยุธยา | ช่อง 3 |
| 2558 | ผู้หญิงคนนั้นชื่อบุญรอด | อ้อย | ช่องวัน |
| 2559 | นาคี | ลำเจียก (ปัจจุบัน) / พระธิดากรรเจียก (อดีต) | ช่อง 3 |
| 2560 | ลูบคมกามเทพ | อีวา | ช่อง 3 |
| 2560 | ตาสัมผัสผี ตอนที่ 6-7 คดีนางแบบ | จีน่า | MONO29 |
| 2560 | ความรักครั้งสุดท้าย | ชะอุ่ม (รับเชิญ) | GMM 25 |
ผลงาน > ซิทคอม

| ปี พ> ศ. | เรื่อง | รับบทเป็น | หมายเหตุ |
| --- | --- | --- | --- |
| 2548 | บางรักซอย 9 | แพม | รับเชิญ ตอน น้าเยาว์ไม่อยู่...หนูตุ๊ร่าเริง |
| 2550-2558 | นัดกับนัด | อะตอม | นักแสดงหลัก |
| 2554 | หมวดโอภาส | ลั่นทม | รับเชิญ ตอน เจาะเวลาหาคดี |
| 2555 | บางรักซอย 9 | จอย | รับเชิญ ตอน เปิดตัวหนังสือ อื้อหือ..ช็อค!! |
| 2555 | เป็นข่าว | ปิ่น | รับเชิญ "สภาวะ จุด..จุด..จุด" |
| 2555 | ผู้กองเจ้าเสน่ห์ | อ้อแอ้ | รับเชิญ ตอน วางหมาก |
| 2556 | บ้านนี้มีรัก | จิ๊บ | รับเชิญ ตอน เรื่อง จิ๊บ จิ๊บ |
| 2559 | ฟิตเนสสะเด็ดยาด | สายขิม | นักแสดงหลัก |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2545 | ตำนานกระสือ | ดาว / ตาราวดี / กระสือ |
| 2547 | อุกกาบาต | กันตา |
| 2548 | มนต์รักลูกทุ่ง | ทองกวาว |
| 2548 | เสือภูเขา | โภคี |
| 2549 | โกยเถอะโยม | วิไล |
| 2550 | ชุมทางรถไฟผี | จูน |
| 2553 | น้ำตาลแดง | ส้ม |
| 2554 | ก้านคอกัด | นางเงือก |
| 2557 | ทาสรักอสูร | เจ็ทสกี |
| 2561 | นาคี ๒ | ลำเจียก / นางพญานาคี |
ผลงาน > พิธีกร

รายการ ABCD Family ทางช่องยูทูบ Aum Lukkana (11 กุมภาพันธ์ พ.ศ. 2562 - 8 กรกฎาคม 2566)
รายการ Disney's Diary ทางช่องยูทูบ Aum Lukkana (7 ตุลาคม 2566 - ปัจจุบัน)
ผลงาน > มิวสิกวิดีโอ

เพลง ตุดยอด วง 3.50 บาท (2557)
แหล่งข้อมูลอื่น

ลักขณา วัธนวงส์ศิริ ที่อินสตาแกรม
ลักขณา วัธนวงส์ศิริ ที่เฟซบุ๊ก
บรม ตันเถียร

| บรม ตันเถียรม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงการคลัง
ดำรงตำแหน่ง 21 มีนาคม พ.ศ. 2523 – 4 มีนาคม พ.ศ. 2524
นายกรัฐมนตรี: พลเอกเปรม ติณสูลานนท์
รัฐมนตรีช่วยว่าการกระทรวงอุตสาหกรรม
ดำรงตำแหน่ง 19 ธันวาคม พ.ศ. 2524 – 19 มีนาคม พ.ศ. 2526
นายกรัฐมนตรี: พลเอกเปรม ติณสูลานนท์
รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 7 พฤษภาคม พ.ศ. 2526 – 5 สิงหาคม พ.ศ. 2529
นายกรัฐมนตรี: พลเอกเปรม ติณสูลานนท์
 
ข้อมูลส่วนบุคคล
เกิด: 10 พฤษภาคม พ.ศ. 2479 อำเภอกะปง จังหวัดพังงา
เสียชีวิต: 26 ธันวาคม พ.ศ. 2547 (68 ปี) อำเภอตะกั่วป่า จังหวัดพังงา
พรรคการเมือง: พรรคกิจสังคม
คู่สมรส: นางประภาวรรณ ตันเถียร

บรม ตันเถียร อดีตนักการเมืองไทยชาวพังงา และอดีตรัฐมนตรีช่วยว่าการกระทรวงการคลัง กระทรวงอุตสาหกรรม และกระทรวงเกษตรและสหกรณ์ ในรัฐบาลพลเอกเปรม ติณสูลานนท์ (ครม.42, 43)
ประวัติ

นายบรม เกิดเมื่อวันที่ 10 พฤษภาคม พ.ศ. 2479 ที่บ้านในหนด หมู่ 4 ตำบลเหมาะ อำเภอกะปง จังหวัดพังงา เป็นบุตรชายของนายวัธน์ และนางเจี่ย ตันเถียร
นายบรม เป็นสมาชิกสภาผู้แทนราษฎรจังหวัดพังงา (ส.ส.พังงา) ถึง 4 สมัยด้วยกัน ในปี พ.ศ. 2518, พ.ศ. 2519, พ.ศ. 2522 และพ.ศ. 2526 โดยทั้งหมดสังกัดพรรคกิจสังคม เป็นบุคคลที่ชาวพังงารู้จักกันดีในชื่อของ "โกส่าย" และได้รับสมญานามว่า "สุภาพบุรุษทางการเมือง" และมีตำแหน่งทางการเมืองเป็นเลขานุการัฐมนตรีว่าการกระทรวงการคลัง รัฐมนตรีช่วยว่าการกระทรวงการคลัง, รัฐมนตรีช่วยว่าการกระทรวงเกษตรและสหกรณ์ และรัฐมนตรีช่วยว่าการกระทรวงอุตสาหกรรม ในรัฐบาลที่มี พลเอก เปรม ติณสูลานนท์ เป็นนายกรัฐมนตรี
และยังได้รับแต่งตั้งให้เป็นสมาชิกวุฒิสภา (ส.ว.) ระหว่างปี พ.ศ. 2539-พ.ศ. 2543 อีกด้วย
ชีวิตครอบครัว นายบรมสมรสกับนางประภาวรรณ ตันเถียร และเป็นบิดาของ นางกันตวรรณ ตันเถียร กุลจรรยาวิวัฒน์ ส.ส.พังงา 5 สมัย สังกัดพรรคประชาธิปัตย์
นายบรม ตันเถียร ถึงแก่อนิจกรรมเมื่อวันที่ 26 ธันวาคม พ.ศ. 2547 จากเหตุการณ์คลื่นสึนามิถล่มจังหวัดพังงา โดยติดอยู่ในห้องพักในรีสอร์ตเขาหลักวนาบุรีพร้อมกับ นางกันตวรรณ บุตรสาว โดยเสียชีวิตจากแรงปะทะของน้ำทะเลที่พัดมาอย่างรุนแรง
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เหรียญลูกเสือสดุดี ชั้นที่ 1
จิม พาร์สันส์

| จิม พาร์สันส์ |
| --- | --- |
พาร์สันส์ ที่ PaleyFest ปี 2013
เกิด: เจมส์ โจเซฟ พาร์สันส์  (1973-03-24) 24 มีนาคม ค.ศ. 1973 (51 ปี) ฮิวสตัน, เท็กซัส, สหรัฐอเมริกา
การศึกษา: ไคลน์โอ๊กไฮสกูล
ศิษย์เก่า: มหาวิทยาลัยฮิวสตัน (BA) มหาวิทยาลัยแซนดีเอโก (MA)
อาชีพ: นักแสดง
ปีปฏิบัติงาน: 1994–ปัจจุบัน
คู่รัก: ทอดด์ สเปียวัก (2002–ปัจจุบัน)
บิดามารดา: มิลตัน โจเซฟ พาร์สันส์ จูเนียร์ จูดี แอนน์ แม็กไนต์
เจมส์ โจเซฟ "จิม" พาร์สันส์ (เกิด 24 มีนาคม ค.ศ. 1973) เป็นนักแสดงชาวอเมริกัน เป็นที่รู้จักอย่างดีจากบทเชลดอน คูเปอร์ ในละครซิทคอม เดอะบิกแบงธีออรี ทางช่องซีบีเอส เป็นที่กล่าวขานว่าการแสดงของเขาเป็นเหตุผลสำคัญที่ทำให้ละครประสบความสำเร็จ เขาได้รับรางวัลมากมายจากการแสดง เช่น รางวัลสมาคมนักวิจารณ์โทรทัศน์ (Television Critics Association) สำหรับความสำเร็จสูงสุดในแนวคอเมดี รางวัลสมาคมผู้กระจายเสียงแห่งชาติ (National Association of Broadcasters) สำหรับความสำเร็จในวินัยศิลปะเฉพาะด้าน รางวัลเอ็มมี 3 รางวัล สาขานักแสดงนำโดดเด่นในซีรีส์แนวคอเมดี และรางวัลลูกโลกทองคำสาขานักแสดงยอดเยี่ยมในรายการโทรทัศน์แนวมิวสิคัลหรือตลก
ในปี ค.ศ. 2011 พาร์สันส์แสดงละครบรอดเวย์ครั้งแรก รับบท ทอมมี โบตไรต์ ในละครเวทีเรื่องเดอะนอร์มัลฮาร์ต ซึ่งเขาได้เข้าชิงรางวัลดรามาเดสก์อะวอร์ด เขากลับมารับบทเดิมในละครเดิมฉบับภาพยนตร์ และได้เข้าชิงรางวัลเอ็มมีครั้งที่เจ็ด ในสาขานักแสดงสนับสนุนโดดเด่นในเรื่องสั้นหรือภาพยนตร์
ชีวิตช่วงแรก

จิม พาร์สันส์เกิดที่โรงพยาบาลเซนต์โจเซฟในฮิวสตัน รัฐเท็กซัส และเติบโตในสปริง ชานเมืองตอนเหนือ เขาเป็นบุตรของมิลตัน โจเซฟ "มิกกี/แจ็ก" พาร์สันส์ จูเนียร์ (6 กุมภาพันธ์ ค.ศ. 1949-29 เมษายน ค.ศ. 2001) และครู จูดี แอน (สกุลเดิม แม็กไนต์) พี่สาวของเขา จูลี แอน พาร์สันส์ เป็นครูเช่นกัน เขาเข้าเรียนโรงเรียนไคลน์โอ๊กไฮสกูลในสปริง พาร์สันส์ชื่นชอบบทบาทหนึ่งในละครเวทีเรื่องนอยซิสออฟ ในระหว่างเรียนปีที่สอง "ผมรู้สึกผูกพันกับบทบาทนี้อย่างเต็มเปี่ยมตอนที่ผมรับบทนั้น และเริ่มเข้าใจสิ่งที่แทนความซื่อสัตย์บนเวทีการแสดง" หลังจากเล่นบทนกโคลาโคล่าในละครเวทีเรื่อง ดิแอลเลอแฟนต์ไชลด์ เมื่ออายุ 6 ปี พาร์สันส์มุ่งมั่นที่จะเป็นนักแสดง พาร์สันส์วัยหนุ่มยังได้แรงบันดาลใจจากซิตคอมหลายเรื่อง เช่น ทรีส์คอมพานี แฟมิลีไทส์ และเดอะคอสบีโชว์
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2003 | Happy End | Casting Assistant |  |
| 2004 | Garden State | Tim |  |
| 2005 | Heights | Oliver |  |
| 2005 | Great New Wonderful, TheThe Great New Wonderful | Justin |  |
| 2005 | King's Inn, TheThe King's Inn | Sidney | Short film |
| 2006 | 10 Items or Less | Receptionist |  |
| 2006 | School for Scoundrels | Classmate |  |
| 2007 | On the Road with Judas | Jimmy Pea |  |
| 2007 | Gardener of Eden | Spim |  |
| 2011 | Big Year, TheThe Big Year | Crane |  |
| 2011 | Muppets, TheThe Muppets | Human Walter | Cameo |
| 2012 | Sunset Stories | Prince |  |
| 2014 | Wish I Was Here | Paul |  |
| 2015 | Home | Oh | Voice |
| 2015 | Visions | Dr. Mathison |  |
| 2017 | Hidden Figures | Paul Stafford | Filming |
ผลงาน > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2002 | Ed | Chet | Episode: "The Road" |
| 2004 | Why Blitt? | Mike | Unsold Fox pilot |
| 2004 | Taste | Kris | Unsold CBS pilot |
| 2004–2005 | Judging Amy | Rob Holbrook | 7 episodes |
| 2007–ปัจจุบัน | เดอะบิกแบงเธียรี | Sheldon Cooper |  |
| 2009 | Family Guy | Sheldon Cooper | Voice Episode: "Business Guy" |
| 2010 | Glenn Martin, DDS | Draven | Voice Episode: "Jackie's Get-Witch-Quick Scheme" |
| 2011 | Super Hero Squad Show, TheThe Super Hero Squad Show | Nightmare | Voice Episode: "Blind Rage Knows No Color" |
| 2011 | Pound Puppies | Milton Feltwaddle | Voice 2 episodes |
| 2011 | iCarly | Caleb | Episode: "iLost My Mind" |
| 2011 | Eureka | Carl the Jeep | Voice Episode: "Do You See What I See" |
| 2012 | Family Guy | Gay-Jacker | Voice Episode: "Joe's Revenge" |
| 2012 | High Fructose Adventures of Annoying Orange, TheThe High Fructose Adventures of Annoying Orange | Henry Applesauce | Voice Episode: "Generic Holiday Special" |
| 2012 | Kick Buttowski: Suburban Daredevil | Larry Wilder | Voice Episode: "Jock Wilder's Nature Camp" |
| 2013 | Who Do You Think You Are? | Himself |  |
| 2014 | แซตเทอร์เดย์ไนต์ไลฟ์ | Host | Episode: "Jim Parsons/Beck" |
| 2014 | The Normal Heart | Tommy | Television film |
| 2014 | Elf: Buddy's Musical Christmas | Buddy | Voice |
ละครเวที

| ปี | เรื่อง | บทบาท | สถานที่ |
| --- | --- | --- | --- |
| 1993 | The Balcony | Torturer (Arthur) |  |
| 1994 | Rosencrantz and Guildenstern Are Dead | Rosencrantz |  |
| 1995 | La Ronde | Alfred |  |
| 1995 | Endgame | Clov | Infernal Bridegroom Productions |
| 1995 | Marat/Sade | Steve | Infernal Bridegroom Productions |
| 1996 | Guys and Dolls | Rusty Charlie | Infernal Bridegroom Productions |
| 1996 | Eddie Goes to Poetry City | Eddie | New York Theatre |
| 1996 | Jack and the Future Is In Eggs | Jack |  |
| 1996 | Othello | Iago | Infernal Bridegroom Productions |
| 1996 | Suicide in B-flat |  | Infernal Bridegroom Productions |
| 1996 | Woyzeck | Doctor / Horse's Head | Infernal Bridegroom Productions |
| 1997 | The Cherry Orchard | Yasha | Infernal Bridegroom Productions |
| 1997 | Chili Queen | Buddy | Stages Repertory Theatre |
| 1997 | Camino Real | Baron | Infernal Bridegroom Productions |
| 1997 | Last Rites | Tiger Clean | Infernal Bridegroom Productions |
| 1998 | Threepenny Opera | MacHeath | Infernal Bridegroom Productions |
| 1998 | Below the Belt | Dobbitt |  |
| 1998 | In the Jungle of the Cities | J. Finnay | Infernal Bridegroom Productions |
| 1998 | Tamalalia 3: The Cocktail Party | Psychotic psychiatrist | Infernal Bridegroom Productions |
| 1998 | King Ubu is King | Tom, Mister Nice Guy | Infernal Bridegroom Productions |
| 1998 | The Pitchfork Disney | Presley Stray | Stages Repertory Theatre |
| 1999 | Marie and Bruce | Herb / Fred / Waiter | Infernal Bridegroom Productions |
| 1999 | Tamalalia 4: The Camp-Out | Ralf | Infernal Bridegroom Productions |
| 2001 | Da |  | Old Globe Theatre |
| 2002 | What Happened Was | Jackie | The Paradise Theatre |
| 2001 | The Castle | Jeremiah | Manhattan Ensemble Theatre |
| 2002 | Tartuffe | Valère | La Jolla Playhouse |
| 2004 | The Love for Three Oranges (Gozzi) | Prince Tartaglia | La Jolla Playhouse |
| 2011 | The Normal Heart | Tommy Boatwright | John Golden Theatre |
| 2012 | Harvey | Elwood Dowd | Studio 54 |
| 2015–16 | An Act of God | God | Studio 54 / Booth Theatre |
แหล่งข้อมูลอิ่น

จิม พาร์สันส์ ที่อินเทอร์เน็ตมูวีเดตาเบส
CBS Biography
Movieline interviews Big Bang Theory's Jim Parsons On Learning Lines, Emmy Nods and Cast Ping Pong Deathmatches เก็บถาวร 2009-09-09 ที่ เวย์แบ็กแมชชีน
Fresh Air Interview: Jim Parsons On The Science Of Sheldon, 'Big Bang'
พาร์สันส์ ในงาน แซนดีเอโก คอมมิคคอน ปี 2009
ยาซูฮิโระ ซูงิฮาระ

| สึกิโซะ |
| --- | --- |
สึกิโซะ ขณะที่เล่นคอนเสิร์ตที่เซาเปาลู ประเทศบราซิล ปี 2011
ข้อมูลพื้นฐาน
ชื่อเกิด: ยูเนะ ซูงิฮาระ (杉原 有音)
เกิด: 8 กรกฎาคม ค.ศ. 1969 (54ปี)
ที่เกิด: ฮาดาโนะ, คานางาวะ, ญี่ปุ่น
แนวเพลง: ร็อก, เฮฟวี่ เมทัล
อาชีพ: นักดนตรี นักแต่งเพลง
เครื่องดนตรี: กีตาร์, ไวโอลิน
ช่วงปี: ค.ศ. 1987 - ปัจจุบัน
สมาชิกของ: เอกซ์ เจแปน

เว็บไซต์: Sephirot
ยาซูฮิโระ ซูงิฮาระ(ญี่ปุ่น: 杉原悠; โรมาจิ: Sugihara Yasuhiro) หรือชื่อเกิดคือ ยูเนะ ซูงิฮาระ (ญี่ปุ่น: 杉原 有音; โรมาจิ: Sugihara Yūne) หรือที่รู้จักกันดีในชื่อ สึกิโซะ เป็นนักดนตรีชื่อดัง โดยเป็นมือกีตาร์ของวงเอ็กซ์ เจแปน และเคยมีผลงานกับวง The FLARE อีกทั้งยังเคยเป็นอดีตมือกีตาร์/ไวโอลินจากวงดนตรีร๊อค ลูนาซี(Luna Sea)
ประวัติ

สึกิโซะ เกิดที่จังหวัดคานางาวะ ประเทศญี่ปุ่นในวันที่ 8 กรกฎาคม ค.ศ. 1969 โดยตัวเขามีเชื้อสาย ญี่ปุ่น-จีน และ  ญี่ปุ่น-เยอรมัน ซึ่งได้มาจากพ่อ-แม่ของเขา สึกิโซะมีความสามารถตั้งแต่ยังเล็ก เขาเริ่มเรียนไวโอลินตั้งแต่อายุสามขวบ โดยเขาต้องซ้อมเป็นเวลา4ชั่วโมงต่อวัน ซึ่งนั้นก็เป็นการฝึกหนักจากพ่อของเค้าเอง เมื่อเขาเข้าสู่ช่วงวัยรุ่น เขาเริ่มที่จะต่อต้านที่จะทำตามคำสั่งของพ่อ ระหว่างนั้นเขาก็เริ่มหันมาฟังเพลงของวงดนตรีตะวันตกอย่าง KISS หลังจากนั้นเขาจึงเริ่มเรียนกีตาร์ และเริ่มเล่นเบสให้กับวงของเพื่อนในโรงเรียนที่ชื่อว่า PINOCCHIO
ประวัติ > Luna Sea

บทความหลัก: Luna Sea
หลังจากอยู่วง PINOCCHIO ได้ซักพัก สึกิโซะกับมือกลองของวงชินยะ ยามาดะ ก็ออกจากวง PINOCCHIO เพื่อไปเข้ากับสมาชิกขอวงคู่แข่งอย่าง เจ และ อิโนรัน และได้ชวน ริวอิจิ ที่ตอนนั้นอยู่วง SLAUGHTER มาเป็นนักร้องนำ ทั้งห้าได้ตั้งวง วิชวล เคย์ ที่ชื่อว่า LUNACY ขึ้นมา ด้วยความที่เจทำหน้าที่เบสไปแล้ว สึกิโซะจึงทำหน้าที่เป็นกีตาร์ลีทของวง
ทั้งห้าได้แสดงสดครั้งแรกที่ MACHIDA PLAYHOUSE หลังจากนั้นทั้งห้าก็เริ่มมีชื่อเสียง จนฮิเดะจาก X Japan มาพบเข้า และชวนให้ทั้งห้าเซ็นสัญญาเข้า Extasy Records และเปลี่ยนชื่อวงเป็น "Luna Sea" หลังจากนั้นชื่อเสียงของวงก็เริ่มเป็นที่รู้จักในหลายๆประเทศ
สึกิโซะกลายเป็นที่ชื่นชอบของแฟนเพลงผู้หญิง เป็นเพราะการแต่งตัวของเขาที่ออกแนวเซ็กซี่ และทรงผมที่คล้ายกับตัวละครในอนิเมะ และในปี1998 หลังจากการเสียชีวิตของฮิเดะ สึกิโซะได้ย้อมผมตัวเองให้ป็นสีชมพู เพื่อระลึกถึงเพื่อนรักของเขา
ประวัติ > งานโซโล่

ในปี2000 Luna Sea ประกาศยุบวงอย่างเป็นทางการ สึกิโซะจึงออกมาเป็นศิลปินเดี่ยว โดยทำงานเพลงประกอบหนังและงานโซโล่ของตัวเองไปด้วย และเค้ายังมีส่วนร่วมในวงดนตรีอีกหลาย ๆ วง และเขายังได้ร่วมมือกับ ยูน่า ตั้งวงที่ชื่อThe FLAREขึ้นมา
ประวัติ > S.K.I.N.

บทความหลัก: S.K.I.N.
ในวันที่ 28 ธันวาคม พ.ศ. 2549 โยชิกิ (จาก X Japan) ได้ประกาศว่าสึกิโซะได้เข้าเป็นสมาชิกของที่สามของ THE BAND เป็นที่เรียบร้อยแล้ว โดยวงนี้ยังมี แก๊กต์ (จาก Malice Mizer) นักร้องชื่อดังเข้าร่วมอีกด้วย โดยสึกิโซะจะทำหน้าที่เป็นลีทกีตาร์ให้กลับวง และในงาน J rock festival วันที่ 25 พฤษภาคม 2007 ทางวงได้ประกาศชื่ออย่างเป็นทางการคือ "S.K.I.N." พร้อมสมาชิกคนที่สี่คือ มิยาบิ (จาก Dué le quartz) โดยทั้งหมดจะเริ่มแสดงครั้งแรกที่งาน Anime Expo convention ใน ลอง บีช,แคลิฟอร์เนีย ในวันที่ 29 มิถุนายน 2007
ผลงานเพลง > ซิงเกิล

LUCIFER (1997/7/9･PODH-1368)
REPLICANT LUCIFER (1997/8/27･POCH-1642)
A PRAYER (1997/9/10･PODH-1651)
REPLICANT PRAYER (1997/11/6･POCH-1651)
REPLICANT TRUTH? (1997/12/21･POCH-1675)
Rest in Peace & Fly Away (2002/4/10･HDCA-10095)
SUPER LOVE（2002/8/21･HDCA-10110)
Dear LIFE (2002/11/20･HDCA-10123)